આખી ઘટના વિશે આ યુવાનોના એક રિલેટિવે ‘મિડ-ડે’ સાથે વાતચીત કરતાં કહ્યું હતું કે ‘ગઈ કાલે સવારે ઘાટકોપર (વેસ્ટ)ના મહાત્મા ગાંધી રોડ પાસે આવેલી ઇલાયચીવાડીમાં રહેતા અને સ્ટેશન સામે ફૅશન-કૉર્નર નામની દુકાનના માલિકના ૨૦ વર્ષના પુત્ર રોહન શેઠનો બર્થ-ડે હતો. એની ઉજવણી માટે તેના બે મિત્રો ૨૦ વર્ષનો કિશન ઠક્કર અને ૨૧ વર્ષનો ધર્મિલ કોઠારી થાણેના મામલતદારનું મિસળ ખાવા સવારે ૬ વાગ્યે ઘરેથી નીકળ્યા હતા, પરંતુ મિત્રોએ પોલીસમાં આપેલા સ્ટેટમેન્ટ પ્રમાણે તેઓ મિસળ ખાધા વગર સવારે ૭ વાગ્યે થાણેથી પાછા ઘાટકોપર આવવા નીકળ્યા હતા.’